**SUSITARIMAS DĖL PAPILDOMŲ IR (AR) NEATLIEKAMŲ DARBŲ NR. 4**

**PRIE 2024-05-21 SUTARTIES NR. S-505**

2025-04-15

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“**,atstovaujama šį dokumentą pasirašančio įgalioto bendrovės darbuotojo (toliau - Rangovas), toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-05-21 Šalys sudarė pirkimo sutartį Nr. S-505 „Krašto kelio Nr. 168 Klaipėda–Kretinga ruožo nuo 7,31 iki 8,53 km ruožo kapitalinis remontas nutiesiant pėsčiųjų taką ir įrengiant apšvietimą“ (toliau – **Sutartis**), projekte „Valstybinės reikšmės krašto kelio Nr. 168 Klaipėda–Kretinga ruožo nuo 7,31 iki 8,53 km ruožo kapitalinis remontas nutiesiant pėsčiųjų taką ir įrengiant apšvietimą“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, Rangovas informavo Užsakovą, kad remiantis projektuotojų pateiktais patikslintais projektiniais sprendiniais, nustačius, kad Techniniame darbo projekte Nr. 20/29-TDP „Valstybinės reikšmės Krašto kelio Nr. 168 Klaipėda–Kretinga ruožo nuo 7,31 iki 8,53 km kapitalinio remonto techninis darbo projektas“ Susisiekimo dalyje nėra numatyta įrengti sandarinimo juostos tarp viršutinio asfalto dangos ir gatvės borto, nuspręsta įrengti sandarintą siūlę tarp viršutinio asfalto dangos sluoksnio ir gatvės borto, panaudojant siūlės sandariklius arba bitumines siūlių sandariklių juostas, kad Susisiekimo dalyje, nėra numatytas esamo horizontalaus ženklinimo frezavimas, nuspręsta pašalinti esamą dangos ženklinimą, kuris trukdo įrengti suprojektuotą horizontalų ženklinimą, bei kad Susisiekimo dalyje, ties PK 8+48, PK 9+18, PK 9+68 lietaus nuotekų ištekėjimo vamzdžio altitudė yra žemiau nei esamo reljefo, nuspręsta papildomai įrengti 3xd315 šulinėlius sujungiant su drenažu, bei dviejose vietose kur leidžia sklypo ribos įrengti papildomai skaldos prizmę, kuri veiktų kaip papildoma priemonė. Dėl minėtų priežasčių atsirado poreikis atlikti papildomus darbus (detalizuoti **Priede Nr. 01**), kurių kaina sudaro **2 156,39 Eur** be PVM;
4. Sutarties vykdymo metu, dėl aukščiau minėtų priežasčių, atsirado poreikis neatliekamiems (atsisakomiems) darbams (detalizuoti **Priede Nr. 01**), kurių kaina sudaro **347,49 Eur** be PVM;
5. Sutarties XIIskyriaus „Papildomi darbai ir neatliekami darbai. Sutarties keitimo tvarka“ nuostatomis Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 4 dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje numatyta tvarka:
   1. viso papildomų darbų kaina su PVM yra 2 609,23 Eur (du tūkstančiai šeši šimtai devyni eurai, 23 ct).
   2. papildomų darbų kaina be PVM yra 2 156,39 Eur (du tūkstančiai vienas šimtas penkiasdešimt šeši eurai, 39 ct).
   3. 21 proc. PVM yra 452,84 Eur (keturi šimtai penkiasdešimt du eurai, 84 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 420,46 Eur (keturi šimtai dvidešimt eurų, 46 ct).
   2. neatliekamų darbų kaina be PVM yra 347,49 Eur (trys šimtai keturiasdešimt septyni eurai, 49 ct).
   3. 21 proc. PVM yra 72,97 Eur (septyniasdešimt du eurai, 97 ct).
3. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: *2 188,77 Eur* (su PVM). Galutinė Sutarties kaina yra*:   
   764 943,02 Eur* (su PVM).
4. Šalys susitaria, kad dėl papildomų darbų nėra suteikiamas papildomas darbų atliko terminas.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą  bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:
    1. 2020-493-P-1 Darbų pakeitimo aktas Nr. 3.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A. s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM mokėtojo kodas LT219497917  Telefonas +370 5 215 2050  El. paštas eurovia@eurovia.lt  A. s. LT36 2140 0300 0060 9614  AB „Luminor Bank“  Dokumentą pasirašantis įgaliotas bendrovės darbuotojas |
|  |  |
|  |  |